Titiriteros de Binéfar

Os Titiriteros de Binéfar ye un grupo de musica y de teatro de titeres y animación d'a localidat de Binéfar (Litera), en a provincia de Uesca.

 Historia 
Os Titiriteros de Binéfar naixe en 1975 y dende ixe anyo ye dirichito por Pilar Amorós y Paco Paricio. En istos mas de 35 anyos de treballo han recorrito un camatón de países d'os 5 continents, y os suyos montaches s'han visto en muitos escenarios. Arredol d'os Titiriteros de Binéfar, s'adhiben cabo cuan chents d'o mundo d'a musica, como Ángel Vergara, La Ronda de Boltaña, La Orquestina del Fabirol u Petisme, u d'as artes plasticas, seguntes as necesidaz d'os montaches, an que as fuents tradicionals, a historia y o folclore aragonés son os fundamentos, como se i vei en os suyos montaches mas conoixitos: El gigante Tragabolas (O chigant Abala-bolas, en aragonés), La oca que habla (L'auca que fabla), El país de los colores (O país d'as colors), El bandido Cucaracha (O bandito Cucaracha), ¿Matamos al dragón? (¿Matamos a o dragón?), Juan de Lanuza (Chuan de Lanuza), Almogávares (Almugávars), Juerga S.A. (Borina S.A.), La Rosca de San Juan (A Rosca de Sant Chuan)...

O treballo d'os Titiriteros de Binéfar ye estau reconoixito y premiato en muitas ocasions, y no'n ye solo que teatro; tamién han publicato siet discos y tres libros.

En 2005, encetoron un nuevo prochecto con a construcción d'a Casa pirenenca d'os titeres y o teatro popular en o lugar de L'Abizanda, en Sobrarbe, an que se i fa teatro mientres tot l'anyo.

 Premios 
 Certamen Villa de Madrid (1991)
 Aragoneses con Denominación de Origen en 1993
 Festival de la Vall d'Albaida (Valencia) (1994)
 Festival Internacional de Pècs (Hongría) (1995)
 "Premio d'o Publico" en a Primera Muestra de Teatro Aragonés en Alcanyiz (Teruel) (1999)
 Primer Premio a o millor espectaclo en o Festival Internacional de Marionetas de Praga (Republica Checa) (1999)
 Premio Oasis a o millor espectaclo d'animación y Premio Especial (Zaragoza)  (2000)
 "Premio San Miguel" y "Millor espectaclo de sala" en a Fira de Teatre de Tàrrega (2005)
 "Drac d'Or" en a 18 Fira de Teatre de Titelles de Lleida (2007)
 "Premio a la Coherencia y al Compromiso Social" en a 24 Mostra Internacional de Titelles a la Vall d'Albaida (2008)
 Premio Nacional de Teatro para la Infancia y la Juventud (2009)
 "Drac d'Or de les Autonomies" en a 22 Fira de Teatre de Titelles de Lleida (2011)

 Esleitos y nominatos 
 Esleitos ta participar en o "Festival Jim Henson" de Nueva York en 1998
 Nominación ta os Premios Max como millor espectaclo infantil 2006

 Discografía 

 Juerga (1996)
 ¡A tapar la calle! (1999)
 Vamos a contar mentiras (2000)
 Animaladas (2002)
 ¡Aquí te espero! (2004)
 Carnaval (2007)
 Es un pañuelo (2009)

 Bibliografía 

 Javier y las carrascas
 El Parchís
 Títeres y titiriteros

 Participacions 
 En o disco Á ixena (Ligallo de Fablans de l'Aragonés, 1995), con a canción Chuan Chiquet

 Vinclos externos 

  Pachina web d'os Titiriteros de Binéfar
  Pachina web d'a Casa d'os titeres de L'Abizanda
  Os Titiriteros de Binéfar en a Gran Enciclopedia Aragonesa
  Vidio sobre  o montache Dragoncio
  Vidio sobre El hombre cigüeña
  Vidio d'a Casa d'os titeres de L'Abizanda
  Reportache en RTVE sobre a Casa d'os titeres de L'Abizanda
  A canción Tiengo una formiga
  A canción Chuan Chiquet d'o disco "Á ixena"
 // La danza de las raposas

*